આ અંગે ભાજપના સભ્ય નિશિકાંત દૂબેઅે પણ કેગ સહિત કેટલાંક અન્ય લોકોનો પરોક્ષ રીતે ઉલ્લેખ કરતા જણાવ્યું હતું કે આવા લોકો હજુ પણ બંંધારણીય પદ પર કાર્યરત છે. તેમણે જણાવ્યુ કે જ્યારે સુષમા સ્વરાજ વિપક્ષના નેતા હતાં ત્યારે તેમણે અેક પૂર્વ પોલીસ અધિકારીની રાષ્ટ્રીય માનવાધિકાર પંચમાં નિમણૂકનો વિરોધ કર્યો હતો. ૧૯૭૬ની બેચના આઈઅેએસ અધિકારી શર્મા ૨૦૦૩માં સંરક્ષણ મંત્રાલયમાં સંયુકત સચિવ બન્યા હતા. ભાજપના સૂત્રોઅે ૨૦૧૩-૧૪માં આક્ષેપ કર્યો હતો કે શર્મા ૨૦૦૭માં અેકિવઝિશન બની ગયા હતા. અને વિવાદાસ્પદ ઓગસ્ટા વેસ્ટલેન્ડ હેલિકોપ્ટરની ખરીદ પ્રક્રિયા સંભા‍ળતા હતા. શર્મા ૨૦૧૦ સુધી આ પદ પર રહ્યા હતા અને ફરી ૨૦૧૧માં સરંક્ષણ સચિવ બન્યા હતા. જયારે મે ૨૦૧૩માં ભાજપે શર્માની કેગમાં નિમણૂક કરવાનો વિરોધ કર્યો હતો. ત્યાં સુધી કે ભાજપના અેક જૂથે કેગના હકને મુદો બનાવ્યો હતો. ભાજપના અેક સાંસદે જણાવ્યું હતું કે અમે બદલો નથી લેતા પરંતુ દેશ અને ન્યાયના હિત માટે આ બાબત જરૂરી છે.